el el el el el el el el el el el el el el el el el el el el el el el el el el el el el el el el el el zh el el el el el el el el el el en el el el el el el el el el el el el el el el el el en en el el el el el el el el el en el el el el el el el el el el el el el
wikidata (π • σ • ε )
Το λογότυπο του συλλόγου έως το 2020
Δημιουργήθηκε τον Ιούλιο του 2013 με συγχώνευση[4] ή συνένωση[5] του επαγγελματικού τμήματος ποδοσφαίρου του ΑΟ Κέρκυρα, το οποίο είχε μόλις υποβιβαστεί στη Φούτμπολ Λιγκ, και του ΑΟ Κασσιόπης (ή Κασσιώπης, με τελικό -ς) που είχε πετύχει την άνοδό του στην ίδια κατηγορία.[6] Το νέο σωματείο φέρει το ΑΦΜ (Αριθμό Φορολογικού Μητρώου) του ΑΟ Κασσιόπης,[7] [8] [9] η δε επωνυμία του εμπεριέχει τη δική του σύμφωνα με απόφαση του τοπικού Πρωτοδικείου από τον Οκτώβριο του 2013 και σε αντίθεση με την αίτηση αναγνώρισης ως Ποδοσφαιρική & Αθλητική Ένωση «Κέρκυρα» που είχαν υποβάλει οι εμπνευστές της κίνησης.[10]
Την πρώτη αγωνιστική περίοδο της ύπαρξής του, ο ΑΟΚ αναδείχθηκε πρωταθλητής Βορείου ομίλου 2013-14 της Φούτμπολ Λιγκ και καταλαμβάνοντας τη 2η θέση μεταξύ 8 στους αγώνες κατάταξης (play-off) που ακολούθησαν, προβιβάστηκε στην ανώτερη κατηγορία του ελληνικού ποδοσφαίρου.[11]
Την περίοδο 2014–15 τερμάτισε στη 10η θέση, εξασφαλίζοντας την παραμονή του για την επόμενη χρονιά, αποβλήθηκε όμως από το πρωτάθλημα λόγω παράτυπης μεταβίβασης μετοχών. Ως ποινή από την Ελληνική Ποδοσφαιρική Ομοσπονδία, επιβλήθηκε ο υποβιβασμός της ομάδας στη Φούτμπολ Λιγκ, αντί του Λεβαδειακού.
Την περίοδο 2015–16 τερμάτισε στη 2η θέση, εξασφαλίζοντας την επιστροφή του στην Α' Εθνική κατηγορία. Στο πρωτάθλημα της περιόδου 2016-17 τερμάτισε στη 10η θέση.
Την περίοδο 2017-18 τερμάτισε στη 15η θέση και υποβιβάστηκε. Τη σεζόν 2018-19 και 2019-20 συμμετείχε στην Β' Εθνική.
Την περίοδο 2020-21 η διοίκηση της ομάδας δεν δήλωσε συμμετοχή στο πρωτάθλημα της Football League έτσι ώστε να συμμετάσχει σε εκείνο της Γ΄ Εθνικής ενώ αναμένεται να πάρει την επωνυμία Ποδοσφαιρική Αθλητική Ένωση (Π.Α.Ε) Κέρκυρα[12]. Τις τελευταίες αγωνιστικές συμμετείχε ως Α.Ο. ΚΑΣΣΙΟΠΗΣ και τελικώς υποβιβάστηκε στο τοπικό πρωτάθλημα[13], στο οποίο δεν δήλωσε συμμετοχή και εν τέλει διαλύθηκε.
Έδρευε στο Δημοτικό Στάδιο Κέρκυρας, το οποίο είναι τμήμα του ΕΑΚ (Εθνικό Αθλητικό Κέντρο) Κέρκυρας.
Η «Απήδαλος Ναυς» αποτελούσε το έμβλημα του συλλόγου.
Χρώματα της ομάδας ήταν ο κόκκινο και το μπλε.
↑ [1] Το νέο Δ.Σ. της διάδοχης κατάστασης του ΑΟ ΠΑΕ Κασσιόπη
↑ sport-fm.gr, Συμφωνία για συγχώνευση Κέρκυρας-Κασσιόπης!
↑ sport24.gr, Συμφώνησαν να ενωθούν Κέρκυρα και Κασσιόπη
↑ gazzetta.gr Εγένετο ΠΑΕ Κέρκυρα!
↑ www.crimsonscorer.gr Αρχειοθετήθηκε 2016-03-04 στο Wayback Machine., Ήρθε σε συμφωνία και παίρνει νέο ΑΦΜ η Κέρκυρα
↑ corfucorner.gr (Χρήστος Γραμμένος) Αρχειοθετήθηκε 2016-03-04 στο Wayback Machine., Κι όμως… πραγματοποιείται η συγχώνευση ΑΟ Κέρκυρα – Κασσιώπης!
↑ corfupress.com (Μάνος Μεθυμάκης), ΠΑΕ Κέρκυρα: Τη γράφει ως... Κασσιώπη!
↑ aokerkyra.com (Χρήστος Γραμμένος) Αρχειοθετήθηκε 2015-09-23 στο Wayback Machine., Αντί για “ΠΑΕ Κέρκυρα”, ονομάστηκε… “ΠΑΕ ΑΟ Κασσιώπης Κέρκυρας”!